## Pravilnik o uvjetima koje moraju ispunjavati pravne osobe za ovjeravanje taksimetara

### NN 170/2004 (6.12.2004.), Pravilnik o uvjetima koje moraju ispunjavati pravne osobe za ovjeravanje taksimetara

# DrŽav­ni zavod za normizaciju i mjeriteljstvo

2982

Na
temelju članka 41. stavak 4. i članka 46. stavak 2. i 3. Zakona o mjeriteljstvu
(»Narodne novine« broj 163/03), ravnatelj Državnog zavoda za normizaciju i
mjeriteljstvo donosi

## PRAVILNIK

### O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE TAKSIMETARA

I.
OPĆE ODREDBE

Članak 1.

Ovim se pravilnikom propisuju uvjeti koje moraju
ispunjavati pravne osobe za ovjeravanje taksimetara.

Članak 2.

Ovlaštena pravna osoba (u daljnjem tekstu: pravna
osoba), u smislu ovoga pravilnika, može ovjeravati taksimetre i voditi
evidenciju ovjerenih taksimetara.

II.
UVJETI KOJE MORA ISPUNJAVATI PRAVNA OSOBA

Članak
3.

Pravna
osoba mora ispunjavati uvjete propisane zakonom i zahtjeve koji se odnose na:

1.
stručnu i tehničku osposobljenost

2.
etalone, mjernu i pomoćnu opremu

3.
prostorije za ispitivanje taksimetara

4.
radnike

5. propisanu dokumentaciju.

Članak 4.

Stručna i tehnička osposobljenost pravne osobe dokazuje
se potvrdom nadležnog tijela za akreditaciju Republike Hrvatske za područje
mjerenja koje je predmet ovlaštenja.

Članak 5.

Pravna osoba mora imati ove etalone, mjernu i pomoćnu
opremu i pribor:

1. etalonske mjerne valjke za mjerenje brzine i puta

2. etalonski uređaj za ispitivanje duljine prijeđenog
puta

3. etalonski uređaj za ispitivanje prijenosnog omjera
vozila

4. etalonski uređaj za ispitivanje mjerila vremena u
taksimetru

5. uređaj za ispitivanje i dopunjavanje tlaka zraka u
zračni­cama

6. alat i druge ispitne uređaje prema uputama
proizvođača taksimetara

7. pribor za plombiranje i žigosanje.

Etaloni koji se upotrebljavaju za ovjeravanje
taksimetara moraju biti umjereni, a mjerna oprema mora biti ovjerena ili
umjerena.

Članak 6.

Najbolja mjeriteljska sposobnost etalona i mjerne
opreme iz članka 5. ovoga pravilnika za svaku mjerenu veličinu, i za pos­tupkom
ovjeravanja određeno područje, određena procjenom iznosa doprinosa pojedinih
sastavnica mjernih nesigurnosti, mora biti najmanje 3 puta manja od dopuštene
pogreške mjerenja te mjerene veličine ovjeravanog taksimetra, a za etalonski
uređaj za ispitivanje mjerila vremena u taksimetru pogreška mjerenja vremena ne
smije biti veća od 0,1 s/24 h, što odgovara stabilnosti njegove vremenske baze
od 1 x 10-6.

Članak 7.

Pravna osoba mora imati pomoćnu opremu i pribor prema
uputama proizvođača taksimetara.

Članak 8.

Pravna osoba treba biti opremljena s elektroničkim
računa­lom (PC) s mogućnošću povezivanja s bazom podataka Državnog zavoda za
normizaciju i mjeriteljstvo (u daljnjem tekstu: Zavod).

Članak 9.

Pravna osoba mora imati prostoriju u kojoj se obavlja
ovjeravanje taksimetara.

Prostorija za ovjeravanje taksimetara mora biti:

1. čista, suha i dovoljno prostrana za neometano
ovjeravanje taksimetara

2. dovoljno
prostrana za smještaj potrebne opreme

3.
zaštićena od izravna sunčeva utjecaja.

Prostorija
za ovjeravanje taksimetara mora imati:

1.
namještaj za smještaj taksimetara koji se ovjeravaju

2.
dnevnu i odgovarajuću opću i posebnu električnu rasvjetu

3.
mogućnost održavanja i bilježenja temperature radnog okoliša u granicama (23 ±
5) 0C i relativne vlažnosti zraka
u granicama od 30 % do 80 %

5. tako
izvedena ulazna vrata da je omogućena kontrola ulaska u tu prostoriju.

Članak
10.

Pravna
osoba mora imati najmanje dva ovlaštena mjeritelja koji obavljaju poslove
ispitivanja i ovjeravanja taksimetara.

Radnici
iz stavka 1. ovoga članka moraju poznavati propise kojima su opisani postupci i
metode ovjeravanja mjerila.

Članak
11.

Pravna
osoba mora imati ovu dokumentaciju:

1.
registracijski akt

2.
radne knjižice zaposlenih osoba

3.
propise iz područja ispitivanja i ovjeravanja taksimetara

4.
naputak proizvođača o upotrebi etalona, mjerne i pomoćne opreme

5.
naputak o održavanju i praćenju ispravnosti etalona, mjerne i pomoćne opreme

6. o
postupcima ispitivanja i ovjeravanja taksimetara, obras­ce zahtjeva za
ovjeravanje taksimetara, izvješća o ispitivanju taksimetara i dr.

7.
rješenja o odobrenju tipa mjerila za taksimetre koja se ovjeravaju

8.
popis etalona, ispitne opreme i pribora s tehničkim podacima i podacima o
ovjeravanju i/ili umjeravanju i ovjernicama i/ili potvrdama o umjeravanju.

Članak 12.

Pravna osoba tijekom svoga rada mora:

1. ovjeravati taksimetre koji imaju valjano rješenje
o odobrenju tipa mjerila

2. ovjeravanja obavljati u skladu s odobrenim
postupkom ispi­tivanja taksimetara

3. obavijestiti Zavod o svakoj promjeni koja bi mogla
utjecati na osposobljenost u ispunjavanju uvjeta propisanih ovim pravil­nikom
te upotrebljavati samo etalone, mjernu i pomoćnu opremu s valjanom ovjernicom
ili potvrdom o umjeravanju

4. kvartalno obavješćivati Zavod o obavljenim
ispitivanjima odnosno ovjeravanjima taksimetara

5. obavješćivati Zavod o obavljenim umjeravanjima
etalona, odnosno ovjeravanjima mjerne i pomoćne opreme u roku koji nije duži od
30 dana nakon obavljenog umjeravanja odnosno ovjeravanja

6. sudjelovati u usporedbenim mjerenjima na zahtjev
Zavoda.

Članak 13.

Pravna osoba mora čuvati izvješća o ispitivanju na elek­tro­ničkom
mediju ili u tiskanom obliku najmanje tri godine nakon isteka valjanosti
ovjere.

III.
PRIJELAZNE I ZAVRŠNE ODREDBE

Članak
14.

Ovlaštenoj
pravnoj osobi koja ispunjava uvjete propisane ovim pravilnikom izdaje se
rješenje o ovlaštenju koje važi 3 (tri) godine od dana njegove pravomoćnosti.

Članak
15.

Nakon
isteka valjanosti rješenja o ovlaštenju, na zahtjev prav­ne osobe, rješenje se
može produžiti na razdoblje od još 3 (tri) godine, ako se utvrdi da pravna
osoba i dalje ispunjava propi­sane uvjete te ako u skladu sa zakonom, još
uvijek, postoji potreba za ovlašćivanjem pravne osobe za ovjeravanje
taksimetara.

Članak 16.

Danom stupanja na snagu ovoga pravilnika prestaje
važiti Pravilnik o uvjetima za ovlaštene laboratorije za ovjeravanje taksimetara
(»Narodne novine« broj 40/03).

Članak 17.

Do ovlašćivanja pravne osobe, u smislu odredaba ovoga
pravilnika, poslove ovlaštene pravne osobe za ovjeravanje mjerila obavljat će
pravne osobe koje su za ovjeravanje ove vrste mjerila bile ovlaštene na temelju
Pravilnika o uvjetima kojima moraju udovoljavati ovlašteni mjeriteljski
laboratoriji za ovjeravanje taksimetara (»Narodne novine« broj 40/03).

Članak 18.

Ovaj pravilnik stupa na snagu osmoga dana od dana
objave u »Narodnim novinama«.

Klasa: 011-02/04-07/32
Urbroj: 558-03/7-04-1
Zagreb, 26. studenoga 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 170/2004-2982